b"\n_START_ARTICLE_\n\xc3\x80nec de goma\n_START_PARAGRAPH_\nUn \xc3\xa0nec de goma \xc3\xa9s una joguina, en forma d'\xc3\xa0nec, que es fa de cautx\xc3\xba o d'algun material similar, com el vinil. Gaireb\xc3\xa9 tots els \xc3\xa0necs de goma contemporanis es fan de pl\xc3\xa0stic de vinil m\xc3\xa9s que de cautx\xc3\xba._NEWLINE_La forma m\xc3\xa9s popular de l'\xc3\xa0nec de goma \xc3\xa9s l'\xc3\xa0nec de joguina per al bany que es dissenya per a surar i per jugar-hi dins una banyera. No obstant aix\xc3\xb2, no tots els \xc3\xa0necs de goma s\xc3\xb3n joguines de bany. A algunes persones els agrada tenir-los com a decoraci\xc3\xb3 en un armari o dormitori. Els \xc3\xa0necs de goma eren inicialment perqu\xc3\xa8 els nens petits juguessin amb ells a la banyera, per\xc3\xb2 ara s\xc3\xb3n articles comuns previstos per a armaris o dormitoris d'adolescents. Ara es poden trobar articles decorats amb \xc3\xa0necs en botigues com ara samarretes, carpetes, quaderns, i altres objectes._NEWLINE_Els \xc3\xa0necs de goma es poden trobar de diversos colors, mides, formes i presentacions per a satisfer qualsevol ocasi\xc3\xb3. Els \xc3\xa0necs de goma han arribat a l'estatus d'icona popular i, al mateix temps que segueixen sent una joguina dedicada als nens, tamb\xc3\xa9 s'utilitzen i s\xc3\xb3n admirats per gent de totes les edats._NEWLINE_Els \xc3\xa0necs de goma poden ser equipats amb un sonador que fa un so que xiula o grinyola en pitjar-los. M\xc3\xa9s rarament, la joguina pot tenir un sonador que faci un so que s'assembla a l'onomatopeic \xc2\xabcuac\xc2\xbb d'un veritable \xc3\xa0nec. Els \xc3\xa0necs de joguina del bany tenen a vegades un forat a la panxa que permet que la joguina absorbeixi i despr\xc3\xa9s llanci dolls d'aigua. No es coneix l'origen cert del primer \xc3\xa0nec de goma, per\xc3\xb2 sembla inevitablement lligat a la de la fabricaci\xc3\xb3 de goma, al desenvolupament del cautx\xc3\xba sint\xc3\xa8tic de goma, i m\xc3\xa9s recentment a la manufactura moderna de joguines, incloent-hi els cotxes i les nines, i l'adveniment de les joguines amb sonador, que data com a m\xc3\xadnim a la fi del segle XIX. Encara que es pensa sovint que les joguines de xiulet segueixen sent les joguines del gos, molta gent encara gaudeix de l'\xc3\xa0nec de goma grinyolant._NEWLINE_Els \xc3\xa0necs de goma s\xc3\xb3n col\xc2\xb7leccionats per un petit nombre d'entusiastes de diferents pa\xc3\xafsos incloent: Canad\xc3\xa0, Regne Unit, Alemanya, Jap\xc3\xb3, Singapur, Nova Zelanda, Estats Units, i els Pa\xc3\xafsos Baixos. El r\xc3\xa8cord Guinness de la col\xc2\xb7lecci\xc3\xb3 d'\xc3\xa0necs de goma m\xc3\xa9s gran del m\xc3\xb3n abasta 1.437 \xc3\xa0necs \xc3\xbanics el 2003._NEWLINE_Algunes organitzacions de caritat han organitzat carreres d'\xc3\xa0necs de goma a les quals centenars o milers d'\xc3\xa0necs de goma es llancen a un riu, estany, o una altra massa d'aigua i despr\xc3\xa9s es deixen surar en una cursa delimitada per boies. El primer que suri m\xc3\xa9s enll\xc3\xa0 de la l\xc3\xadnia de final \xc3\xa9s el guanyador. Els \xc3\xa0necs de goma despr\xc3\xa9s es recuperen i s'utilitzen una altra vegada m\xc3\xa9s endavant. A causa de les preocupacions ambientals, els llocs per fer carreres d'\xc3\xa0necs han de ser elegits amb cura."